വണ്ടിയിലിടിച്ച് നിര്ത്താതെ പോയത് നടിയായത് കൊണ്ടും പേടി കൊണ്ടും ഗായത്രി സുരേഷ് കൊച്ചി : 2015ല് പുറത്തിറങ്ങിയ ജമ്നാപ്യാരി എന്ന ചിത്രത്തിലൂടെ സിനിമാലോകത്തെത്തി ചുരുങ്ങിയ സിനിമകളിലൂടെ മലയാളിയുടെ മനസില് സ്ഥാനം പിടിച്ച നടിയാണ് ഗായത്രി സുരേഷ്. താരത്തിന്റെ ഒരു വീഡിയോ സമൂഹമാധ്യമങ്ങളില് വ്യാപകമായി വൈറലാകുന്നുണ്ട്. ഒരു കാര് അപകടം നടന്ന സ്ഥലത്ത് നിന്നുള്ളതാണ് ഈ വീഡിയോ. ഗായത്രിയേയും സുഹൃത്തുക്കളെയും മറ്റ് യാത്രക്കാര് തടഞ്ഞുവെച്ചിരിക്കുന്നതും വീഡിയോയില് കാണാം. വീഡിയോ വൈറലായതോടെ വിശദീകരണവുമായി എത്തിയിരിക്കുകയാണ് ഗായത്രി സുരേഷ്. എന്റെ ഒരു വീഡിയോ വ്യാപകമായി സോഷ്യല്മീഡിയയില് വൈറലായിട്ടുണ്ട്. അത് സംബന്ധിച്ച് നിരവധി പേര് മെസേജ് അയച്ചും ഫോണ് വിളിച്ചും കാര്യങ്ങള് അന്വേഷിച്ചിരുന്നു. നിങ്ങള്ക്കാര്ക്കും എന്നെ കുറിച്ച് ഒരു മോശം ധാരണ വരാതിരിക്കാനാണ് ഞാന് ഇപ്പോള് ഈ വീഡിയോ പങ്കുവെക്കുന്നത്. ഞങ്ങള് കാക്കനാടേക്ക് പോവുകയായിരുന്നു. അപ്പോള് മുമ്ബില് ഒരു വണ്ടി ഉണ്ടായിരുന്നു. അതിനെ ഓവര് ടേക്ക് ചെയ്യാന് ശ്രമിച്ചപ്പോള് അപ്രതീക്ഷിതമായി മറ്റൊരു വാഹനം എതിരെ വന്നു അങ്ങനെയാണ് അപകടം ഉണ്ടായത്. അതില് വാഹനങ്ങളുടെ സൈഡ് മിറര് പോയിരുന്നു. അല്ലാതെ ആര്ക്കും പരിക്കുകളൊന്നും സംഭവിച്ചിട്ടില്ല. ഞങ്ങള് ചെയ്ത തെറ്റ് എന്താണെന്നുവെച്ചാല് വാഹനം നിര്ത്താന് ഭയന്ന് ഞങ്ങള് വണ്ടി വിട്ടുപോയി. ഞാനൊരു നടിയാണല്ലോ. ആ വാഹനത്തില് എന്നെ കാണുമ്ബോള് അവിടെയുള്ള ജനങ്ങള് ആ അവസ്ഥയെ എങ്ങനെ കൈകാര്യം ചെയ്യുമെന്നതില് ഞങ്ങള്ക്ക് ഭയമുണ്ടായിരുന്നു. പേടിച്ചിട്ടാണ് നിര്ത്താതെ പോയത്. ആ തെറ്റ് മാത്രമാണ് ഞങ്ങള് ചെയ്തത്. എന്നാല് അവര് ഒരുപാട് വാഹനങ്ങളുമായി സിനിമാസ്റ്റൈലില് ഞങ്ങളെ ചെയ്സ് ചെയ്ത് പിടിച്ചു. പിന്നീട് ഞങ്ങള് ഒരുപാട് നേരം അവരോട് കെഞ്ചി മാപ്പ് പറഞ്ഞു. പക്ഷെ അവര് പൊലീസ് വരാതെ വിടില്ലെന്ന് പറഞ്ഞു. ഭയന്നിട്ടാണ് വണ്ടി നിര്ത്താതെ പോയത്. ശേഷം പൊലീസ് എത്തി കാര്യങ്ങള് ഒത്തുതീര്പ്പാക്കി. ആ സംഭവത്തില് ആര്ക്കും ഒരു പോറല്പോലും ഏറ്റിട്ടില്ല. നിങ്ങള്ക്ക് എന്ന് കുറിച്ച് മോശം ചിന്തവരരുതെന്ന് കരുതിയാണ് ഈ വീഡിയോ പോസ്റ്റ് ചെയ്തത് ഗായത്രി സുരേഷ് പറഞ്ഞു.